जज्बा और महेंद्र की टीमों ने 1-1 गोल से जीते अपने मैच
स्पोर्ट्स रिपोर्टर | बिलासपुर
जिला फुटबॉल संघ बिलासपुर प्रीमियर लीग फुटबॉल प्रतियोगिता 2017 का आयोजन कर रही है। बुधवार को दो रोमांचक मुकाबले खेले गए। इसमें पहला मैच जज्बा स्पोर्टिंग क्लब ने और दूसरा मैच महेंद्र क्लब ने 1-0 से जीता। मैच के मुख्य अतिथि पूर्व ओलंपियन असलम शेर खान थे। उन्होंने खिलाड़ियों को उत्साहित किया।
दिन का पहला मुकाबला जज्बा स्पोर्टिंग क्लब व बजरंगी स्पोर्टिंग क्लब के बीच हुआ। यह मुकाबला रोमांचक रहा। दोनों टीमों ने पहले हाफ तक कई प्रयास किए, लेकिन सफलता नहीं मिली। वहीं दूसरे हाफ में टीम मैनेजर दीपक अग्रवाल ने टीम को लगातार उत्साहित किया। मुकाबला काफी उतार-चढ़ाव भरा रहा। मैच के 55 मिनट पर जज्बा टीम को पेनाल्टी कॉर्नर मिला जिसे गोविंदा राजू ने शूट किया। वहीं टीम के जर्सी नंबर 22 कपाला ने अपनी लंबाई का फायदा उठाते हुए गेंद को सीधे गोल के अंदर पहुंचा दिया। इस तरह जज्बा ने बढ़त बनाई जिसे बजरंगी के खिलाड़ी अंत तक नहीं तोड़ पाए और जज्बा टीम अपना पहला मैच जीत ली। वहीं दिन का दूसरा मैच आशीर्वाद सोल्जर व महेंद्र क्लब के बीच हुआ। इसमें आशीर्वाद के खिलाड़ी खाली गोल मिलने के बाद भी गेंद पर संतुलन नहीं रख पाए और गेंद गोल पोस्ट से बाहर कर दिए। वहीं महेंद्र के खिलाड़ियों ने भी पेनाल्टी को गोल में नहीं बदल पाए। पहले हाफ में किसी भी टीम ने गोल नहीं कर पाया। वहीं दूसरे हाफ में महेंद्र के जर्सी नंबर 10 बी. तुसाल ने बिना गलती किए गोल किया। मैच के 52वें मिनट में जर्सी नंबर 6 आगस्टिन अंथोनी ने एक गोल किया, लेकिन इसे निर्णायक लाइन मैन ने नकार दिया। इस तरह महेंद्र टीम 1-0 से यह मुकाबला अपने नाम की। इस दौरान डॉ. अजय सिंह, डॉ. अजय यादव, डॉ. तारनीश गौतम, मुकेश बिहारी घोरे, सानंद वस्त्रकार, तपन सिंह, जी. मधु बाबू, रमेश यादव सहित अन्य उपस्थित थे।
रेलवे फुटबाल ग्राउंड में बुधवार को खेले गए मैच में शानदार गोल देखने को मिले।
hin_Deva mai_Deva awa_Deva hin_Deva hin_Deva